разследване от нейните компетентни органи в съответствие с член 3 и член 4, параграф 2, буква в) от Споразумението за защитни мерки и за тази цел член 3 и член 4, параграф 2, буква в) от Споразумението за защитни мерки са включени в настоящото споразумение и представляват част от него mutatis mutandis. Разследването трябва да докаже, че в резултат от намаляването или премахването на мито по силата на настоящото споразумение, продуктът е внесен на територията на Украйна в толкова големи количества, в абсолютни или относителни стойности спрямо местното производство, и при такива условия, че води до сериозна вреда за местната промишленост, която произвежда сходен продукт.
 7. Украйна незабавно уведомява в писмен вид ЕС като страна относно започването на разследването, според описаното в параграф 6 от настоящия член.
 8. По време на разследването Украйна спазва изискванията на член 4, параграф 2, букви а) и б) от Споразумението за защитни мерки и за тази цел член 4, параграф 2, буква а) от Споразумението за защитни мерки е включен в настоящото споразумение и представлява част от него mutatis mutandis.
 9. Факторите, свързани с определянето на вредата в член 4, параграф 2 буква а) от Споразумението за защитни мерки, се оценяват за най-малко три поредни периода от 12 месеца, т.е. общо за период от най-малко три години.
 10. При разследването се оценяват също така всички известни фактори, освен нарасналия преференциален внос по силата на настоящото споразумение, които могат едновременно да причинят вреда за местната промишленост. Увеличеният внос на продукт с произход от ЕС като страна не се разглежда като резултат от премахването или намаляването на мито, ако вносът на същия продукт от други източници се е увеличил до съпоставима степен.
 11. Украйна информира писмено ЕС като страна и всички други заинтересовани страни относно констатациите и мотивираните заключения от разследването достатъчно време преди консултациите, посочени в параграф 5 от настоящия член, с оглед разглеждане на информацията, произтичаща от разследването, и обмена на становища относно предложените мерки по време на консултациите.
 12. Украйна гарантира, че статистическите данни относно пътническите автомобили, използвани като основание за тези мерки, са надеждни, подходящи и обществено достъпни своевременно. Украйна предоставя без забавяне месечни статистически данни относно обема (в брой единици) на вноса на продукта, общия обем (в брой единици) на вноса на пътнически автомобили с друг произход и новите регистрации на пътнически автомобили в Украйна.
 13. Независимо от разпоредбите на параграф 1 от настоящия член, през преходния период разпоредбите на параграф 1, буква а) и параграфи 6—11 от настоящия член не се прилагат.
 14. През първата година Украйна не прилага защитна мярка по силата на настоящия раздел. Украйна не прилага или не запазва защитна мярка по силата на настоящия раздел или не продължава разследване с тази цел след петнайсетата година.
 15. Прилагането и изпълнението на настоящия член може да бъде предмет на обсъждане и преразглеждане в рамките на Комитета по търговия.
 Член 45
 Определения
 За целите на настоящия раздел и на приложение II към настоящото споразумение:
 1.
 „продукт“ означава единствено пътнически автомобили с произход от ЕС като страна и попадащи в